pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“กระทรวงยุติธรรม” จัดประชุมคณะกรรมการพัฒนาระบบการติดตามคนหายและการพิสูจน์ศพนิรนาม
วันพฤหัสบดีที่ 12 กรกฎาคม 2561
“กระทรวงยุติธรรม” จัดประชุมคณะกรรมการพัฒนาระบบการติดตามคนหายและการพิสูจน์ศพนิรนาม
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการพัฒนาระบบการติดตามคนหายและการพิสูจน์ศพนิรนาม (คพส.) ครั้งที่ 1/2561
ในวันพฤหัสบดีที่ ๑๒ กรกฎาคม ๒๕๖๑ เวลา ๑๑.๓๐น.
ณ ห้องประชุมกระทรวงยุติธรรม ๑ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานการประชุมคณะกรรมการพัฒนาระบบ
การติดตามคนหายและการพิสูจน์ศพนิรนาม (คพส.) ครั้งที่ ๑/๒๕๖๑
โดยที่ประชุมได้รับทราบคําสั่งการเปลี่ยนแปลงประธานกรรมการ คพส.
จากนายวิษณุ เครืองาม รองนายกรัฐมนตรี เป็น พลอากาศเอก ประจิน จั่นตอง รองนายกรัฐมนตรี
พร้อมทั้งเห็นชอบให้แต่งตั้งคณะอนุกรรมการ จํานวน ๒คณะ
ประกอบด้วย คณะอนุกรรมการจัดทํานโยบาย แผนแม่บท
และแผนปฏิบัติการด้านคนหาย คนนิรนาม และศพนิรนาม
และคณะอนุกรรมการขับเคลื่อนและจัดทํามาตรฐานการตรวจพิสูจน์ พัฒนาฐานข้อมูล
และระบบติดตามคนหาย คนนิรนาม และศพนิรนาม
เพื่อให้การดําเนินงานติดตามคนหาย และการพิสูจน์ศพนิรนามมีความคล่องตัว ถูกต้อง รวดเร็ว และมีประสิทธิภาพ
โดยอาศัยความร่วมมือจากผู้ทรงคุณวุฒิที่มีความเชี่ยวชาญเฉพาะด้านที่ได้รับการแต่งตั้งเป็นคณะอนุกรรมการฯ
มาร่วมขับเคลื่อนการดําเนินงานในเชิงนโยบาย และเชิงปฏิบัติต่อไป
นอกจากนี้ ที่ประชุมได้รับทราบการรายงานความคืบหน้าผลการดําเนินงานของคณะอนุกรรมการ
และสรุปปัญหา อุปสรรค และแนวทางการแก้ไขปัญหาเชิงเทคนิคและเชิงระบบ
ด้านคนหาย คนนิรนาม และศพนิรนาม
ในด้านเครื่องมืออุปกรณ์ ด้านบุคลากร ด้านมาตรฐานการตรวจพิสูจน์ และด้านการปฏิบัติงาน
โดยที่ประชุมได้มอบหมายให้คณะอนุกรรมการฯ ที่แต่งตั้งขึ้น
แบ่งหน้าที่ความผิดชอบเพื่อวางแผนแก้ไขปัญหาและอุปสรรคในแต่ละด้านดังกล่าวให้สําเร็จ
รวมทั้งเห็นชอบวิธีปฏิบัติและแบบฟอร์มคนหาย คนนิรนาม และศพนิรนาม
และมอบหมายให้หน่วยงานด้านนิติเวชศาสตร์ และด้านการพิสูจน์หลักฐานที่เกี่ยวข้อง
นําแบบฟอร์มดังกล่าวไปประยุกต์ใช้ในการปฏิบัติงานเพื่อจะได้ประเมินผล พัฒนา ปรับปรุง
และกําหนดเป็นคู่มือการกรอกแบบฟอร์มคนหาย คนนิรนาม และศพนิรนาม
ให้มีมาตรฐานเดียวกันและสอดคล้องกับมาตรฐานสากล
รัฐบาลไทย-ข่าวทำเนียบรัฐบาล- นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม ร่วมประชุมทางไกลร่วมกับรัฐมนตรีที่กำกับดูแลด้านวัฒนธรรม (First Virtual Meeting of Ministers of Culture) จำนวน ๑๓๖ ประเทศ
วันพฤหัสบดีที่ 23 เมษายน 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมประชุมทางไกลร่วมกับรัฐมนตรีที่กํากับดูแลด้านวัฒนธรรม (First Virtual Meeting of Ministers of Culture) จํานวน ๑๓๖ ประเทศ
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมประชุมทางไกลร่วมกับรัฐมนตรีที่กํากับดูแลด้านวัฒนธรรม (First Virtual Meeting of Ministers of Culture) จํานวน ๑๓๖ ประเทศ ผ่านระบบวิดีโอคอนเฟอเรนซ์ (Video Conference)
วันที่ ๒๒ เมษายน ๒๕๖๓ เวลา ๑๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมประชุมทางไกลร่วมกับรัฐมนตรีที่กํากับดูแลด้านวัฒนธรรม (First Virtual Meeting of Ministers of Culture) จํานวน ๑๓๖ ประเทศ ผ่านระบบวิดีโอคอนเฟอเรนซ์ (Video Conference) เพื่อเสนอแนะข้อมูลและแนวทางการรับมือของกระทรวงวัฒนธรรมต่อการแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ที่มีผลกระทบต่อวัฒนธรรมทั่วโลก โดยเฉพาะศิลปิน บุคลากร และผู้ประกอบการทางวัฒนธรรมในภาคอุตสาหกรรมสร้างสรรค์ โดยมี นายประดิษฐ์ โปซิว ผู้ตรวจราชการกระทรวงวัฒนธรรม นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม น.ส.ขนิษฐา โชติกวณิชย์ ผู้อํานวยการกองการต่างประเทศ และผู้แทนหน่วยงานที่เกี่ยวข้องเข้าร่วมประชุม ณ ห้องประชุม ๑ ชั้น ๘ อาคารวัฒนธรรมวิศิษฐ์ กระทรวงวัฒนธรรม
รัฐบาลไทย-ข่าวทำเนียบรัฐบาล-เตือนพี่น้องประชาชนอย่าได้หลงเชื่อกลุ่มคนที่อ้างว่าสามารถลงทะเบียน ชิม ช้อป ใช้ ให้ได้
วันพุธที่ 2 ตุลาคม 2562
เตือนพี่น้องประชาชนอย่าได้หลงเชื่อกลุ่มคนที่อ้างว่าสามารถลงทะเบียน ชิม ช้อป ใช้ ให้ได้
..
#ไทยคู่ฟ้าขณะนี้บางพื้นที่มีข่าวการรับจ้างลงทะเบียนโครงการ ชิม ช้อป ใช้ และพบว่าประชาชนส่วนหนึ่งถูกหลอกเอาข้อมูลส่วนตัวไปใช้ผิดกฎหมาย เช่น นําไปกู้ซื้อรถ หรือนําไปทําธุรกรรมทางการเงินประเภทต่าง ๆ
จึงขอแจ้งเตือนพี่น้องประชาชนอย่าได้หลงเชื่อกลุ่มคนที่อ้างว่าสามารถลงทะเบียน ชิม ช้อป ใช้ ให้ได้ เพราะคนเหล่านี้อาจหลอกขโมยข้อมูลส่วนตัวของเราไปสร้างความเสียหายในหลายรูปแบบ ครับ
รัฐบาลไทย-ข่าวทำเนียบรัฐบาล-สธ.ยืนยันมีวัคซีนป้องกันโรคไข้หวัดใหญ่ตามเป้าหมายแผนการฉีดให้คนไทยกลุ่มเสี่ยง
วันเสาร์ที่ 9 มิถุนายน 2561
สธ.ยืนยันมีวัคซีนป้องกันโรคไข้หวัดใหญ่ตามเป้าหมายแผนการฉีดให้คนไทยกลุ่มเสี่ยง
กระทรวงสาธารณสุข ยืนยันมีวัคซีนป้องกันโรคไข้หวัดใหญ่ 3.5 ล้านโด๊ส ตามเป้าหมายแผนการฉีดสําหรับประชาชนไทยกลุ่มเสี่ยง เพื่อลดภาวะแทรกซ้อน ขอให้สอบถามที่โรงพยาบาลตามสิทธิเพื่อความสะดวกในการนัดหมาย
กระทรวงสาธารณสุข ยืนยันมีวัคซีนป้องกันโรคไข้หวัดใหญ่ 3.5 ล้านโด๊ส ตามเป้าหมายแผนการฉีดสําหรับประชาชนไทยกลุ่มเสี่ยง เพื่อลดภาวะแทรกซ้อน ขอให้สอบถามที่โรงพยาบาลตามสิทธิเพื่อความสะดวกในการนัดหมาย สอบถามข้อมูลเพิ่มเติมได้สายด่วนกรมควบคุมโรค โทร 1422 ได้ตลอด 24 ชั่วโมง
วันนี้ (8 มิถุนายน 2561) นายแพทย์ธเรศ กรัษนัยรวิวงค์ รองปลัดกระทรวงสาธารณสุข ให้สัมภาษณ์เกี่ยวกับการรณรงค์ฉีดวัคซีนป้องกันโรคไข้หวัดใหญ่ประจําฤดูกาล ระหว่างวันที่ 1 มิถุนายน – 31 สิงหาคม 2561ว่า กระทรวงสาธารณสุขและสํานักงานหลักประกันสุขภาพแห่งชาติ ได้จัดซื้อวัคซีนป้องกันโรคไข้หวัดใหญ่เรียบร้อยแล้วจํานวน 3.5 ล้านโด๊ส ตามเป้าหมายแผนการฉีดสําหรับประชาชนไทยกลุ่มเสี่ยง เพื่อลดความรุนแรงและภาวะแทรกซ้อนหากป่วย ขณะนี้ได้จัดส่งไปยังโรงพยาบาลและสถานบริการสาธารณสุข ซึ่งแต่ละแห่งมีการสํารวจกลุ่มเป้าหมายและวางแผนการให้วัคซีน อย่างไรก็ดี เพื่อความสะดวกในการรับบริการ ขอให้สอบถามสถานพยาบาลตามสิทธิการรักษาของตนเอง ตรวจสอบว่าอยู่ในกลุ่มเสี่ยงหรือไม่ และนัดหมายรับการฉีดวัคซีนต่อไป
“ในช่วงแรกๆ อาจพบปัญหาจากการสื่อสารบ้าง ดังนั้นหากประชาชนมีข้อสงสัยหรือต้องการข้อมูลเพิ่มสามารถสอบถามได้ที่สายด่วนกรมควบคุมโรค โทร.1422 ตลอด 24 ชั่วโมง” นายแพทย์ธเรศกล่าว
ทั้งนี้ กลุ่มเป้าหมายในการฉีดวัคซีน 7 กลุ่ม ได้แก่ 1.หญิงที่มีอายุครรภ์ตั้งแต่ 4 เดือนขึ้นไป 2.เด็กอายุ 6 เดือน–2 ปี 3.ผู้ที่มีโรคเรื้อรัง ได้แก่ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ในระยะของการให้ยาเคมีบําบัด โรคเบาหวาน 4.ผู้สูงอายุที่มีอายุเกิน 65 ปี 5.ผู้พิการทางสมองที่ช่วยเหลือตัวเองไม่ได้ 6.ผู้ป่วยโรคธาลัสซีเมีย และผู้ที่มีภูมิคุ้มกันบกพร่อง รวมถึงผู้ติดเชื้อเอชไอวีที่มีอาการ และ7.ผู้ที่มีน้ําหนัก 100 กิโลกรัมขึ้นไป
*********************** 8 มิถุนายน 2561
รัฐบาลไทย-ข่าวทำเนียบรัฐบาล-สมาคมการประมงแห่งประเทศไทย เข้าพบพลเอก ฉัตรชัย สาริกัลยะ  รองนายกรัฐมนตรี
วันพฤหัสบดีที่ 10 พฤษภาคม 2561
สมาคมการประมงแห่งประเทศไทย เข้าพบพลเอก ฉัตรชัย สาริกัลยะ  รองนายกรัฐมนตรี
รองนายกรัฐมนตรี หารือเกี่ยวกับแนวทางการปฏิบัติร่วมกันในการพัฒนาระบบการตรวจเอกสารแจ้งเข้า-ออกเรือประมงให้สอดคล้องกับสถานการณ์จริงในพื้นที่ และไม่ขัดกับข้อกฎหมาย
วันนี้ (9 พ.ค 61)เวลา 14.30 น. ณ ห้องประชุม 302 ตึกบัญชาการ1 ทําเนียบรัฐบาล นายมงคลสุขเจริญคณา ประธานสมาคมการประมงแห่งประเทศไทย นําคณะผู้บริหารสมาคมเข้าพบ พลเอก ฉัตรชัย สาริกัลยะ รองนายกรัฐมนตรี เพื่อหารือเกี่ยวกับแนวทางการปฏิบัติร่วมกันในการพัฒนาระบบการตรวจเอกสารแจ้งเข้า-ออกเรือประมงเพื่อให้เกิดความสะดวก รวดเร็ว สอดคล้องกับสถานการณ์จริงในพื้นที่ และไม่ขัดกับข้อกฎหมาย ซึ่งมีเอกสารทั้งหมด 17 รายการแต่พบว่า มีจํานวน 10 รายการที่เจ้าหน้าที่ศูนย์ PIPO สามารถสืบค้นได้จากระบบฐานข้อมูลในคอมพิวเตอร์ได้ทันที เช่น ทะเบียนลูกจ้าง บัญชีคนประจําเรือใบ รายงานตัวลูกจ้าง สัญญาจ้างแรงงาน ทะเบียนเรือ ใบอนุญาตใช้เรือ เป็นต้น แต่ยังให้คงเอกสารตรวจเรือประมงที่ ชาวประมงต้องสําแดงจํานวน 7 รายการ ได้แก่ บัญชีรายชื่อคนประจําเรือ (Seabook) สมุดบันทึกการทําประมง (Logbook) ใบอนุญาตทํางานของคนต่างด้าว แรงงานเด็ก แรงงานบังคับ การจ่ายค่าจ้าง ดังนั้น การปรับลด ขั้นตอนการแสดงเอกสารดังกล่าวจะไม่ส่งผลกระทบต่อประสิทธิภาพการตรวจสอบของเจ้าหน้าที่แต่อย่างใด แต่ชี้ให้เห็นถึงการพัฒนาปรับปรุงระบบการตรวจสอบและจัดเก็บข้อมูลฐานของภาครัฐที่มีประสิทธิภาพมากยิ่งขึ้นด้วย
โอกาสนี้ รองนายกรัฐมนตรีได้กล่าวถึงการปรับระบบการตรวจเอกสารเข้า-ออกเรือประมงของศูนย์รับแจ้งเข้า-ออกการทําประมง (PIPO) จะมีการนําเสนอเข้าที่ประชุมคณะอนุกรรมการแก้ไขปัญหาการทําประมงผิดกฎหมายพิจารณาในวันที่ 16 พ.ค.นี้ เพื่อให้มีผลปฏิบัติทันทีตั้งแต่วันที่ 17 พฤษภาคม 2561 เป็นต้นไป เพื่อให้เป็นไปตามนโยบายของรัฐบาลที่ต้องการลดภาระและอํานวยความสะดวกให้กับชาวประมงซึ่งรองนายกรัฐมนตรีมั่นใจว่ามาตรการนี้จะทําให้ชาวประมงที่ปฏิบัติตามระเบียบจะได้รับความสะดวก และ เจ้าหน้าที่จะสามารถดําเนินการกับผู้กระทําผิดได้โดยตรงมากยิ่งขึ้น แสดงให้เห็นถึงการกํากับดูแลการแก้ปัญหาประมงผิดกฎหมายที่ได้รับมอบหมายจากนายกรัฐมนตรีตั้งแต่ปี 2559 มีการพัฒนาระบบ การควบคุมการประมงและแรงงานดีขึ้น สามารถแก้ปัญหาอย่างเป็นรูปธรรมมากขึ้น
สําหรับข้อเสนอของทางสมาคมฯ ที่ต้องการให้รัฐบาลเร่งรัดการรับซื้อเรือคืนซึ่งปัจจุบันมีเรือประมงที่ไม่มีใบอนุญาตถูกล็อกอยู่ที่ท่าจํานวน 766 ลํา มีตั้งแต่ขนาดเล็กถึงขนาดใหญ่นั้น ที่รองนายกรัฐมนตรีได้มอบหมายให้กรมเจ้าท่าและกรมประมงเร่งรัดติดตามเรือประมงที่ยังไม่ทราบสถานะที่ชัดเจนให้เสร็จสิ้นภายใน 3 เดือน เพื่อให้ได้จํานวนเรือที่แน่นอนที่ในการใช้มาตรการบริหารจัดการ เช่น การควบรวมเรือ การแลกเปลี่ยนเรือ และ การซื้อเรือคืน เพื่อให้แก้ปัญหาได้ตรงความต้องการของชาวประมงที่เป็นเจ้าของเรือแต่ละประเภท โดยมอบหมายให้กระทรวงเกษตรและสหกรณ์ พิจารณาดําเนินการต่อไป
......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 3/2560
วันศุกร์ที่ 27 มกราคม 2560
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 3/2560
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมศูนย์ติดตามสถานการณ์ ครั้งที่ 3 /2560
วันนี้ (27 มกราคม 2560) เวลา 14.00 น. ณ ตึกสันติไมตรี (หลังใน) ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมศูนย์ติดตามสถานการณ์ ครั้งที่ 3 /2560
ภายหลังเสร็จสิ้นการประชุมฯ เมื่อเวลาประมาณ 16.30 น. รัฐมนตรีประจําสํานักนายกรัฐมนตรีได้แถลงข่าวสรุปประเด็นสําคัญ ดังนี้
ประธานแจ้งให้ที่ประชุมทราบว่า การประเมินผลการปฏิบัติงานของ กอร.รส. ซึ่งได้อํานวยความสะดวกแก่ประชาชนที่มาร่วมถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9 ณ พระที่นั่งดุสิตมหาปราสาท ภายในพระบรมมหาราชวัง สามารถบริหารจัดการเป็นไปด้วยความเรียบร้อยตามแผนที่กําหนดไว้ ซึ่งโดยภาพรวมมีประชาชนเดินทางเข้ามาถวายบังคมพระบรมศพฯ วันละประมาณ 35,000 คน
นอกจากนี้ ที่ประชุมได้หารือในเรื่องการพิจารณาการใช้พื้นที่บริเวณท้องสนามหลวง เนื่องด้วยพื้นที่ท้องสนามหลวงในบางส่วนจะมีการจัดสร้างพระเมรุมาศ และในเดือนพฤษภาคมที่จะถึงนี้ จะมีการจัดพระราชพิธีมงคลจรดพระนังคัลแรกนาขวัญ โดยทาง ศตส. ได้มอบหมายหน่วยงานที่เกี่ยวข้องไปหารือร่วมกับกระทรวงเกษตรและสหกรณ์ รวมทั้งกรมศิลปากร เพื่อจะได้ดําเนินงานบูรณาการในการใช้พื้นที่ดังกล่าวร่วมกัน
อีกทั้ง ในส่วนของการดูแลพี่น้องประชาชนในเรื่อง อาหารและน้ําดื่ม นั้น โดยทาง กอร.รส. ได้มีการปรับเปลี่ยนเต็นท์ที่แจกจ่ายอาหารและน้ําดื่มในบริเวณท้องสนามหลวง ซึ่งได้ย้ายมายังจุดบริเวณนอกพื้นที่ท้องสนามหลวง 3 จุด คือ 1. บริเวณพระแม่ธรณีบีบมวยผม 2. บริเวณหน้าศาลฎีกา 3. ภายในมหาวิทยาลัยธรรมศาสตร์ โดยมีจิตอาสาจากหน่วยงานทั้ง 13 หน่วยงานเข้ามาช่วยแจกจ่ายอาหารและเครื่องดื่มให้พี่น้องประชาชนอย่างทั่วถึง
รัฐมนตรีประจําสํานักนายกรัฐมนตรี ได้กล่าวเพิ่มเติมว่าในส่วนการลดปัญหาขยะในพื้นที่ท้องสนามหลวง ทาง กอร.รส. ได้ดําเนินการลดขยะจากเดิมที่เคยสูงถึง 100 ตัน ต่อวัน จนปัจจุบันนี้เหลือเพียง 22 ตัน และแนวโน้มจะได้ลดจํานวนขยะลงตามลําดับ ทั้งนี้ ทาง กอร.รส. ตั้งเป้าหมายที่จะลดขยะให้เหลือไม่เกิน 10 ตันต่อวัน และ ศตส. ขอขอบคุณพี่น้องประชาชนทุกคนที่เดินทางมาถวายบังคมพระบรมศพฯ ที่มีส่วนช่วยในการจัดเก็บขยะในพื้นที่ดังกล่าวอย่างพร้อมเพรียงกัน
อนึ่ง ในเรื่องการจัดบริการรถ รับ - ส่งสาธารณะ ซึ่ง ขสมก. เปิดให้บริการพี่น้องประชาชนที่เดินทางเข้ามาถวายบังคมพระบรมศพฯ หลังจากเปิดให้บริการมาแล้วกว่า 100 วัน จํานวน 16 เส้นทางพิเศษนอกเหนือจากที่มีอยู่แล้ว 25 เส้นทาง ซึ่งในปัจจุบันนี้เส้นทางบางเส้นทางมีผู้มาใช้บริการน้อยลง จึงจําเป็น ต้องมีการปรับลดเส้นทางที่ทับซ้อนกันลงมาจํานวน 5 เส้นทาง โดยงดบริการในเส้นทางดังกล่าว มีดังนี้ 1.สถานีขนส่งเอกมัย – สนามหลวง 2.เซ็นทรัลศาลายา – สนามหลวง 3.เมกกะบางนา – สนามหลวง 4.แอร์พอร์ต เรล ลิงค์ (สถานีมักกะสัน) – สนามหลวง 5.เมืองทองธานี – สนามหลวง ทั้งนี้ จะมีการติดตามและประเมินผลการให้บริการ รับ – ส่งรถโดยสาร (ขสมก.) เพื่อสอดคล้องกับสถานการณ์ปัจจุบันต่อไป
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บก.ประกาศรับสมัครผู้สังเกตการณ์เพิ่มเติม
วันอังคารที่ 24 ตุลาคม 2560
บก.ประกาศรับสมัครผู้สังเกตการณ์เพิ่มเติม
บก.ประกาศรับสมัครผู้สังเกตการณ์เพิ่มเติม
กรมบัญชีกลางเปิดรับสมัครผู้สังเกตการณ์เพิ่มเติม เพื่อปฏิบัติหน้าที่เป็นผู้สังเกตการณ์ในโครงการ
จัดซื้อจัดจ้างของหน่วยงานภาครัฐ เปิดรับสมัครระหว่างวันที่ 16 ตุลาคม – 16 พฤศจิกายน 2560 และจะประกาศรายชื่อผู้ที่ได้รับคัดเลือกภายในวันที่ 1 ธันวาคม 2560 ทั้งนี้ ผู้ที่สนใจสมัครเป็นผู้สังเกตการณ์ต้องมีคุณสมบัติดังต่อไปนี้ คือ มีสัญชาติไทย มีประสบการณ์ มีความรู้ความเชี่ยวชาญในสาขาวิชาชีพต่างๆ เช่น สาขากฎหมาย โทรคมนาคมและเทคโนโลยีสารสนเทศ เศรษฐศาสตร์ การเงิน การคลัง เป็นต้น ไม่เป็นหรือเคยเป็นบุคคลล้มละลาย
โดยทุจริต ไม่เคยถูกไล่ออก ปลดออก หรือเลิกจ้างจากหน่วยงานของรัฐ รัฐวิสาหกิจ องค์กร หรือสถานประกอบการเอกชน เพราะทุจริต
สําหรับ ผู้สนใจสามารถดาวน์โหลดใบสมัครได้ที่ เว็บไซต์กรมบัญชีกลางwww.cgd.co.thหัวข้อ“ข้อตกลงคุณธรรม”หรือที่เว็บไซต์www.gprocurement.go.thซึ่งจะยื่นใบสมัครด้วยตนเองหรือส่งจดหมายมาที่กลุ่มนโยบายการจัดซื้อโดยรัฐระหว่างประเทศ กรมบัญชีกลาง ได้ทั้งสองกรณี สอบถามรายละเอียดเพิ่มเติมได้ที่หมายเลขโทรศัพท์ 02-127-7432-3
รัฐบาลไทย-ข่าวทำเนียบรัฐบาล-ม.ล.ปนัดดาฯ ปาฐกถาพิเศษเรื่อง “ความสำคัญทางการศึกษาต่อเด็กและเยาวชน ในกระบวนการยุติธรรม เน้นการเป็นแบบอย่างที่ดีแก่เด็กและเยาวชน
วันศุกร์ที่ 8 มิถุนายน 2561
ม.ล.ปนัดดาฯ ปาฐกถาพิเศษเรื่อง “ความสําคัญทางการศึกษาต่อเด็กและเยาวชน ในกระบวนการยุติธรรม เน้นการเป็นแบบอย่างที่ดีแก่เด็กและเยาวชน
ม.ล.ปนัดดาฯ ปาฐกถาพิเศษเรื่อง “ความสําคัญทางการศึกษาต่อเด็กและเยาวชนในกระบวนการยุติธรรม เน้นการเป็นแบบอย่างที่ดีแก่เด็กและเยาวชน
เมื่อวันศุกร์ที่ ๘ มิถุนายน ๒๕๖๑ เวลา 09.๑๕ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
กล่าวปาฐกถาพิเศษ เรื่อง “ความสําคัญทางการศึกษาต่อเด็กและเยาวชนในกระบวนการยุติธรรม”
แก่คณะผู้บริหารกรมพินิจและคุ้มครองเด็กและเยาวชน นักวิชาการ ครูอาจารย์ และผู้เชี่ยวชาญด้านการศึกษา
จากส่วนราชการและหน่วยงานต่างๆ รวมถึงคณะทํางานที่เกี่ยวข้อง ภายใต้โครงการปฏิรูปการศึกษาสําหรับเด็ก
และเยาวชน กรมพินิจและคุ้มครองเด็กและเยาวชน ณ ห้องรับรองกระทรวงยุติธรรม ชั้น 2
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ
ม.ล.ปนัดดาฯ กล่าวว่า การศึกษาถือเป็นเรื่องสําคัญอันดับแรกควบคู่ไปกับ
หลักคุณธรรมจริยธรรม ทุกวันนี้ผู้บริหารและบุคลากรสถานพินิจและคุ้มครองเด็กและเยาวชน
ศูนย์ฝึกและอบรมฯ ล้วนเป็นผู้ปิดทองหลังพระตัวจริง คือ หาใช่ทําเพียงโดยหน้าที่
หลายท่านมีจิตวิญญาณของความเสียสละ ทุ่มเท มีความมุ่งมั่น แม้จะมีการตั้งเป้าหมาย
หรือผลสัมฤทธิ์ไว้ค่อนข้างสูง มองในมุมกลับการที่ตั้งไว้สูง ก็เพื่อหวังให้ผลสัมฤทธิ์
มีพัฒนาการที่สูงขึ้นตาม และพัฒนาไปสู่สิ่งที่ดีขึ้นตามลําดับในทุก 3-6-9-12 เดือน
การติดตามประเมินผลถือเป็นแนวทางการปฏิบัติราชการภาคบังคับ ที่ตัวเลขจะอธิบายให้เห็น
ถึงทิศทางการทํางานว่าการพัฒนาคุณภาพเด็กดีขึ้นหรือไม่ มากหรือน้อยเพียงใด และอะไรที่ควรมีการปรับปรุงแก้ไข จํานวนครูทางสาขาสังคมจิตวิทยา กีฬา ศิลปวัฒนธรรม คณิตศาสตร์ ภาษาต่างประเทศ ประการสําคัญ คือ การแก้ไขปัญหาอย่างยั่งยืน การไม่ทําให้เด็กกระทําผิดซ้ําซาก ทําอย่างไรที่จะไม่ให้เด็กที่พ้นจากสถานพินิจฯ ไปแล้วไม่กลับไปถูกครอบงําหรือชี้นํา กระทั่งต้องกลับเข้ามาอีกไม่ว่าจะเป็นสถานพินิจฯ และราชทัณฑ์
ไม่อยากให้มองว่าเป็นเรื่องท้าทาย แต่มองว่าเป็นภาระหน้าที่รับผิดชอบของเราคนไทยทุกคน
ที่จะต้องช่วยกันเสริมช่วยกันสร้างอนาคตของชาติที่เราทุกคนวางใจได้
"ความหวังทุกคนต้องมี ที่ถือเป็นแรงบันดาลใจ สิ้นความหวัง คือ ความล้มเหลวตั้งแต่ต้น
เยาวชนสถานพินิจฯ สะท้อนถึงปัญหาสังคมภายนอกที่เป็นเรื่องจริง เป็นเรื่องของกฎหมาย
เรื่องของระเบียบวินัย เรื่องของต้นแบบ เช่น ปัญหายาเสพติด การทุจริตคดโกง การกล่าวคําเท็จ
แบบอย่างที่ใกล้ตัวที่สุด คือ บิดามารดา ครูอาจารย์ หัวหน้าองค์กร นําพามาซึ่งสังคมคุณธรรม
'หัวไม่ส่าย หางไม่กระดิก' คือ หัวต้องเป็นแบบอย่างที่ดี มีคุณค่า เป็นความหวังร่วมกันของทุกๆ คน
รัฐบาลไทย-ข่าวทำเนียบรัฐบาล-ก.แรงงาน ประชุม คกก. ส่งเสริมการพัฒนาฝีมือแรงงาน
วันจันทร์ที่ 30 เมษายน 2561
ก.แรงงาน ประชุม คกก. ส่งเสริมการพัฒนาฝีมือแรงงาน
วันที่ 30 เมษายน 2561 เวลา 09.30 น. นายจรินทร์ จักกะพาก ปลัดกระทรวงแรงงาน เป็นประธานประชุมคณะกรรมการส่งเสริมการพัฒนาฝีมือแรงงาน ครั้งที่ 4/2561
วันที่ 30 เมษายน 2561 เวลา 09.30 น. นายจรินทร์ จักกะพาก ปลัดกระทรวงแรงงาน เป็นประธานประชุมคณะกรรมการส่งเสริมการพัฒนาฝีมือแรงงาน ครั้งที่ 4/2561 ร่วมกับผู้บริหารกรมพัฒนาฝีมือแรงงานและหน่วยงานที่เกี่ยวข้อง เพื่อพิจารณามาตรฐานฝีมือแรงงานแห่งชาติ ในสาขาอาชีพต่างๆ ณ ห้องประชุมปกรณ์ อังศุสิงห์ ชั้น 10 กรมพัฒนาฝีมือแรงงาน
-----------------------------------------------
กองเผยแพร่และประชาสัมพันธ์
30 เมษายน 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-สถาบัน APi จับมือแพลตฟอร์มออนไลน์-ห้างดัง เพิ่มช่องทางขายสินค้าเกษตรนวัตกรรม [กระทรวงพาณิชย์]
วันศุกร์ที่ 29 พฤษภาคม 2563
สถาบัน APi จับมือแพลตฟอร์มออนไลน์-ห้างดัง เพิ่มช่องทางขายสินค้าเกษตรนวัตกรรม [กระทรวงพาณิชย์]
สถาบัน APi จับมือแพลตฟอร์มออนไลน์-ห้างดัง เพิ่มช่องทางขายสินค้าเกษตรนวัตกรรม
สถาบันส่งเสริมสินค้าเกษตรนวัตกรรม (APi) เดินหน้าช่วยเหลือผู้ประกอบการที่ผลิตสินค้าเกษตรนวัตกรรมที่ได้รับผลกระทบจากไวรัสโควิด-19 ให้มีช่องทางการจําหน่ายสินค้า ทั้งออนไลน์และออฟไลน์ เตรียมจับมือ 2 กรมหลักในพาณิชย์ ดันขายบนแพลตฟอร์ม JD Central, The Hub Thailand และThaitrade.com พร้อมร่วมมือกับสยามพารากอน และไอคอนสยาม เปิดพื้นที่ให้ขายทันที หากรัฐบาลคลายล็อก
นายกีรติ รัชโน อธิบดีกรมการค้าต่างประเทศ เปิดเผยว่า กรมฯ โดยสถาบันส่งเสริมสินค้าเกษตรนวัตกรรม (APi) ได้เดินหน้าช่วยเหลือผู้ประกอบการที่ผลิตสินค้าเกษตรนวัตกรรมที่ได้รับผลกระทบจากการแพร่ระบาดของไวรัสโควิด-19 ให้มีช่องทางการจําหน่ายสินค้า ตามนโยบายนายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ โดยจะร่วมมือกับหน่วยงานภาครัฐ ห้างสรรพสินค้า และผู้ให้บริการด้านอีคอมเมิร์ซ เพิ่มช่องทางการจําหน่ายสินค้าทั้งทางออนไลน์และออฟไลน์
โดยในส่วนของช่องทางออนไลน์ สถาบันAPiได้ประสาน2 หน่วยงานภายในกระทรวงพาณิชย์ ได้แก่ กรมพัฒนาธุรกิจการค้า ในการผลักดันผู้ประกอบการสินค้าเกษตรนวัตกรรมเข้าร่วมจําหน่ายสินค้าบนแพลตฟอร์มออนไลน์ชื่อดัง 2 แห่งด้วยกัน ได้แก่JD CentralและThe Hub Thailandและกรมส่งเสริมการค้าระหว่างประเทศ เพื่อขยายโอกาสและเพิ่มช่องทางการค้าใหม่ๆผ่านเว็บไซต์Thaitrade.comซึ่งเป็นเว็บไซต์ตลาดกลางพาณิชย์อิเล็กทรอนิกส์ที่มีชื่อเสียงของไทย และคาดว่าจะช่วยเชื่อมโยงผู้ขายสินค้าไทยกับผู้ซื้อจากทั่วโลกได้ เพราะปัจจุบันถือเป็นช่องทางสําคัญในยุคที่คนต้องดํารงชีวิตในรูปแบบใหม่ (New Normal)และผู้บริโภคมีแนวโน้มที่จะเลือกซื้อสินค้าในแบบออนไลน์เพิ่มมากขึ้น
ส่วนตลาดออฟไลน์ สถาบัน APiได้ร่วมกับศูนย์การค้าสยามพารากอน และไอคอนสยามมีแผนนําผู้ประกอบการสินค้าเกษตรนวัตกรรมเข้าร่วมแสดงและจําหน่ายสินค้าในงาน “ตลาดนัดยิ้มสยาม” โดยจะจัดที่ รอยัล พารากอน ฮอลล์ ศูนย์การค้าสยามพารากอน และทรู ไอคอน ฮอลล์ศูนย์การค้าไอคอนสยาม ซึ่งกําหนดวันจัดงาน จะจัดทันทีหลังจากที่ทางรัฐบาลคลายล็อก และให้สามารถจัดงานได้
“เป้าหมายของกรมฯ ในการเพิ่มช่องทางการจําหน่ายให้กับผู้ประกอบการสินค้าเกษตรนวัตกรรม เพื่อเป็นการช่วยเหลือผู้ประกอบการที่ได้รับผลกระทบจากไวรัสโควิด 19 ให้มีช่องทางการจําหน่ายสินค้าทั้งทางออนไลน์และออฟไลน์ และยังเป็นการกระตุ้นเศรษฐกิจภายในประเทศจากการจับจ่ายใช้สอย”นายกีรติกล่าว
รัฐบาลไทย-ข่าวทำเนียบรัฐบาล-สธ. แนะประชาชนเตรียมร่างกายพร้อมเดินทางกลับทำงานปลอดภัย ง่วงไม่ขับ
วันจันทร์ที่ 31 ธันวาคม 2561
สธ. แนะประชาชนเตรียมร่างกายพร้อมเดินทางกลับทํางานปลอดภัย ง่วงไม่ขับ
กระทรวงสาธารณสุข แนะประชาชนเตรียมร่างกายให้พร้อมเดินทางกลับไปทํางาน หลังฉลองเทศกาลปีใหม่ แนะคนขับรถต้องพักผ่อนให้เพียงพอ ง่วงไม่ขับ ไม่ดื่มเครื่องดื่มชูกําลังแก้ง่วง
กระทรวงสาธารณสุข แนะประชาชนเตรียมร่างกายให้พร้อมเดินทางกลับไปทํางาน หลังฉลองเทศกาลปีใหม่ แนะคนขับรถต้องพักผ่อนให้เพียงพอ ง่วงไม่ขับ ไม่ดื่มเครื่องดื่มชูกําลังแก้ง่วง
นายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข กล่าวว่า หลังฉลองเทศกาลส่งท้ายปีเก่าต้อนรับปีใหม่ ประชาชนทยอยเดินทางกลับมาทํางาน อาจมีอาการอ่อนเพลีย ง่วงนอน เนื่องจากพักผ่อนไม่เพียงพอ หรืออาการเมาค้าง ขอแนะนําให้เตรียมตัวล่วงหน้าก่อนเดินทางกลับ เพื่อป้องกันการเกิดอุบัติเหตุ โดยทําร่างกายให้สดชื่น นอนหลับพักผ่อนให้เต็มที่อย่างน้อย8 ชั่วโมง ดื่มน้ําสะอาดมากๆ ออกกําลังกายเบาๆ เช่น การเดิน ซึ่งจะช่วยให้ระบบภายในร่างกายทํางานดียิ่งขึ้น รวมถึงรับประทานอาหารให้ครบ 5 หมู่ โดยเฉพาะอาหารที่มีกากใยมากจะช่วยการขับถ่ายได้ดี ร่างกายพื้นตัวได้เร็วขึ้น ร่างกายพร้อมก่อนกลับไปทํางาน หากมีอาการเมาค้างจากการสังสรรค์ ควรรับประทานอาหารอุ่นๆ ย่อยง่าย เช่น โจ๊ก ข้าวต้มหรือดื่มน้ําสมุนไพร อาทิ น้ําขิงอุ่น ที่มีรสชาติเผ็ดร้อนช่วยระบบหายใจและฟื้นจากอาการปวดหัวได้ รวมถึงผลไม้รสเปรี้ยวจัด เช่น มะม่วงเปรี้ยว มะขาม มะขามป้อม มะยม ช่วยแก้อาการคลื่นไส้อาเจียนได้
“การดื่มเครื่องดื่มชูกําลัง ไม่สามารถช่วยลดอาการอ่อนเพลีย เนื่องจากเครื่องดื่มดังกล่าวมีสารประเภทคาเฟอีนเป็นส่วนประกอบ จะกระตุ้นร่ายกายให้ตื่นตัวในขณะที่ร่างกายต้องการพักผ่อน ซึ่งเป็นการฝืนร่างกายอย่างหนัก ทั้งนี้หากเกิดอุบัติเหตุระหว่างการเดินทาง หรือเจ็บป่วยฉุกเฉินวิกฤต โทรแจ้งเหตุได้ที่หมายเลขโทรศัพท์ 1669 ตลอด 24 ชั่วโมง” นายแพทย์ไพศาลกล่าว
*******************************31 ธันวาคม 2561
รัฐบาลไทย-ข่าวทำเนียบรัฐบาล-คนไทยการ์ดอย่าตก
วันเสาร์ที่ 15 สิงหาคม 2563
คนไทยการ์ดอย่าตก
เพื่อป้องกันเชื้อไวรัสโควิด-19
รัฐบาลไทย-ข่าวทำเนียบรัฐบาล-ยธ. พิจารณาการเปิดเผยข้อมูลข่าวสาร ตาม พ.ร.บ.ข้อมูลข่าวสารของราชการ พ.ศ.๒๕๔๐
วันศุกร์ที่ 30 มิถุนายน 2560
ยธ. พิจารณาการเปิดเผยข้อมูลข่าวสาร ตาม พ.ร.บ.ข้อมูลข่าวสารของราชการ พ.ศ.๒๕๔๐
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะกรรมการข้อมูลข่าวสารของสํานักปลัดกระทรวงยุติธรรม ครั้งที่ ๑/๒๕๖๐
เมื่อวันศุกร์ที่ ๓๐ มิถุนายน ๒๕๖๐ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะกรรมการข้อมูลข่าวสารของสํานักปลัดกระทรวงยุติธรรม ครั้งที่ ๑/๒๕๖๐
สําหรับการประชุมครั้งนี้ คณะกรรมการฯ ได้ให้ความเห็นชอบในประเด็น ดังนี้
๑. การเปิดเผยข้อมูลข่าวสารและเอกสารของราชการ ควรพิจารณาเป็นกรณี โดยยึดหลักเกณฑ์
ตามพระราชบัญญัติข้อมูลข่าวสารของราชการ พ.ศ.๒๕๔๐
๒. ควรประเมินอัตราการเรียกเก็บค่าธรรมเนียมในการขอสําเนาข้อมูลข่าวสารและเอกสาร
โดยยึดหลักเกณฑ์ ตามประกาศคณะกรรมการข้อมูลข่าวสารของราชการ
เรื่อง การเรียกค่าธรรมเนียมการขอสําเนาหรือขอสําเนาที่มีคํารับรองถูกต้องของข้อมูลข่าวสารของราชการ
๓. จัดตั้งคณะทํางานเพื่อเก็บรวบรวมข้อมูลข่าวสารและเอกสารที่สามารถสืบค้นได้ในรูปแบบข้อมูลอิเล็กทรอนิกส์
และเผยแพร่ทางเว็บไซต์ของกระทรวงยุติธรรม
๔. ดําเนินการตามแนวทางเกณฑ์การประเมินศูนย์ข้อมูลข่าวสารของราชการ
เพื่อให้สํานักงานปลัดกระทรวงยุติธรรมเป็นองค์กรต้นแบบด้านข้อมูลข่าวสาร
๕. กําหนดให้มีการประชุมคณะกรรมการฯ ทุกๆ ๔ เดือน
รัฐบาลไทย-ข่าวทำเนียบรัฐบาล-กรมสรรพากรขยายเวลาการลดอัตราภาษีมูลค่าเพิ่ม ร้อยละ 7 ต่อไปอีก 1 ปี
วันพุธที่ 4 ตุลาคม 2560
กรมสรรพากรขยายเวลาการลดอัตราภาษีมูลค่าเพิ่ม ร้อยละ 7 ต่อไปอีก 1 ปี
กรมสรรพากรขอประชาสัมพันธ์ให้ทราบโดยทั่วกันว่า การจัดเก็บภาษีมูลค่าเพิ่มยังคงจัดเก็บในอัตราร้อยละ 7 จนถึงวันที่ 30 กันยายน 2561 เพื่อเป็นการกระตุ้นเศรษฐกิจและช่วยลดภาระค่าครองชีพของประชาชน
กรมสรรพากรขอประชาสัมพันธ์ให้ทราบโดยทั่วกันว่า การจัดเก็บภาษีมูลค่าเพิ่มยังคงจัดเก็บในอัตราร้อยละ 7 จนถึงวันที่ 30 กันยายน 2561 เพื่อเป็นการกระตุ้นเศรษฐกิจและช่วยลดภาระค่าครองชีพของประชาชน รวมถึงเป็นการสร้างความเชื่อมั่นในการประกอบธุรกิจให้กับภาคเอกชน อันจะส่งผลทําให้ภาพรวมของการบริโภคและ การลงทุนของประเทศมีการขยายตัวอย่างต่อเนื่องและมั่นคงยิ่งขึ้น
นางแพตริเซีย มงคลวนิช รองอธิบดีกรมสรรพากร ในฐานะโฆษกกรมสรรพากร เปิดเผยว่า “การขยายเวลาการจัดเก็บภาษีมูลค่าเพิ่มในอัตราเดิมร้อยละ 7 ดังกล่าวข้างต้นกําหนดโดยพระราชกฤษฎีกา ออกตามความในประมวลรัษฎากรว่าด้วยการลดอัตราภาษีมูลค่าเพิ่ม (ฉบับที่ 646) พ.ศ. 2560 โดยให้ยังคงจัดเก็บภาษีมูลค่าเพิ่มในอัตราร้อยละ 7 รวมภาษีท้องถิ่น (ภาษีมูลค่าเพิ่มร้อยละ 6.3 และภาษีท้องถิ่นร้อยละ 0.7) สําหรับการขายสินค้า การให้บริการ หรือการนําเข้าทุกกรณี ซึ่งความรับผิดในการเสียภาษีมูลค่าเพิ่มเกิดขึ้นตั้งแต่วันที่ 1 ตุลาคม 2560 ถึงวันที่ 30 กันยายน 2561 ส่วนการที่ระบุว่าเป็นการลดอัตราภาษีลงมานั้น เนื่องจากกฎหมายปัจจุบันกําหนดให้กรมสรรพากรจัดเก็บภาษีมูลค่าเพิ่มในอัตราร้อยละ 10 รวมภาษีท้องถิ่น (ภาษีมูลค่าเพิ่มร้อยละ 9 และภาษีท้องถิ่นร้อยละ 1) จึงจําเป็นต้องมีการออกพระราชกฤษฎีกาเพื่อลดอัตราภาษีมูลค่าเพิ่มลงมาที่อัตราร้อยละ 7 รวมภาษีท้องถิ่นดังกล่าว”
ทั้งนี้ หากผู้ประกอบการหรือผู้เสียภาษีมีข้อสงสัยสามารถศึกษาเพิ่มเติมจากเว็บไซต์กรมสรรพากร www.rd.go.th หรือสอบถามข้อมูลได้ที่สํานักงานสรรพากรพื้นที่ทุกพื้นที่และศูนย์สารนิเทศสรรพากร โทร.1161